《大江东去 滕王阁 元草堂诗馀卷上》
金朝·高永

闲登高阁，叹兴亡满目，风烟尘土。画栋珠帘当日事，不见朝云暮雨。秋水长天，落霞孤鹜，千载名如故。长空淡澹，去鸿嘹唳谁数。遥忆才子当年，如椽健笔，坐上题佳句。物换星移知几度，遗恨西山南浦。往事悠悠，昔人安在，何处寻歌舞。长江东注，为谁流尽今古。

作者简介：（1187—1232）金蓟州渔阳人，字信卿。初名夔，字舜卿，又名揆，号应庵。轻财好交游。文辞豪放，长于论事。南渡居嵩山。累举不第。尝上书言事，不报。卒于汴京。